CELEX: 32020D1168
Language: lv
Date: 2020-08-06 00:00:00
Title: Komisijas Īstenošanas lēmums (ES) 2020/1168 (2020. gada 6. augusts), ar ko Īstenošanas lēmumu (ES) 2016/587 groza attiecībā uz efektīvo gaismas diožu ārējo apgaismojumu, ko izmanto vieglajos pasažieru automobiļos, kuri spēj darboties ar konkrētām alternatīvām degvielām (Dokuments attiecas uz EEZ)

7.8.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 258/27
               
            
         KOMISIJAS ĪSTENOŠANAS LĒMUMS (ES) 2020/1168
         (2020. gada 6. augusts),
         ar ko Īstenošanas lēmumu (ES) 2016/587 groza attiecībā uz efektīvo gaismas diožu ārējo apgaismojumu, ko izmanto vieglajos pasažieru automobiļos, kuri spēj darboties ar konkrētām alternatīvām degvielām
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2019/631 (2019. gada 17. aprīlis) par CO2 emisiju standartu noteikšanu jauniem vieglajiem pasažieru automobiļiem un jauniem vieglajiem komerciālajiem transportlīdzekļiem un ar kuru atceļ Regulu (EK) Nr. 443/2009 un Regulu (ES) Nr. 510/2011 (1), un jo īpaši tās 11. panta 4. punktu,
         tā kā:
         
                     (1)
                  
                  
                     2019. gada 19. novembrī ražotāji FCA Italy S.p.A, Jaguar Land Rover LTD, OPEL Automobile GmbH-PSA, Automobiles Citroen, Automobiles Peugeot, PSA Automobiles SA, Renault, Škoda Auto a.s un Ford-Werke GmbH (“pieprasījuma iesniedzēji”) saskaņā ar Komisijas Īstenošanas regulas (ES) Nr. 725/2011 (2) 12.a pantu iesniedza kopīgu pieprasījumu grozīt Komisijas Īstenošanas lēmumu (ES) 2016/587 (3), lai transportlīdzekļa efektīvā ārējā apgaismojumā izmantotās gaismas diodes (LED), kas saskaņā ar minēto lēmumu apstiprinātas par inovatīvu tehnoloģiju, attiektos arī uz tādu vieglo pasažieru automobiļu apgaismojumu, kuri spēj darboties ar konkrētām alternatīvajām degvielām.
                  
               
                     (2)
                  
                  
                     Pieprasījuma iesniedzēji jo īpaši ir pieprasījuši Īstenošanas lēmumu (ES) 2016/587 attiecināt uz efektīvo transportlīdzekļa ārējo apgaismojumu, kurā izmanto LED, vieglajos pasažieru automobiļos, kuri spēj darboties ar sašķidrināto naftas gāzi (LPG), saspiesto dabasgāzi (CNG) vai etanolu (E85), un attiecīgi pielāgot dažus koeficientus CO2 emisijas ietaupījumu noteikšanā izmantotajā testēšanas metodikā.
                  
               
                     (3)
                  
                  
                     Komisija pieprasījumu ir izvērtējusi saskaņā ar Regulas (ES) 2019/631 11. pantu, Īstenošanas regulu (ES) Nr. 725/2011, kā arī saskaņā ar Tehniskajām norādēm par pieteikumu sagatavošanu inovatīvu tehnoloģiju apstiprināšanai atbilstoši Eiropas Parlamenta un Padomes Regulai (EK) Nr. 443/2009 (4) un (ES) Nr. 510/2011 (5) (2018. gada jūlija redakcija) (6).
                  
               
                     (4)
                  
                  
                     Ņemot vērā LPG un CNG pieaugošo lietošanu jaunos vieglajos pasažieru automobiļos, ir lietderīgi precizēt, ka CO2 emisijas ietaupījumi, kas iegūti no efektīvā ārējā LED apgaismojuma izmantošanas transportlīdzekļos, kuri spēj darboties ar šādām degvielām, būtu jāņem vērā kā uz inovatīvu tehnoloģiju attiecināmi CO2 emisiju ietaupījumi.
                  
               
                     (5)
                  
                  
                     Attiecībā uz vieglajiem automobiļiem, ko darbina ar LPG un CNG, testēšanas metodika, kas izklāstīta Īstenošanas lēmuma (ES) 2016/587 pielikumā, ja tiek pievienoti daži no konkrētas degvielas atkarīgi koeficienti, tiek uzskatīta par piemērotu to CO2 emisijas ietaupījumu noteikšanai, kas iegūti no LED apgaismojuma vieglajos pasažieru automobiļos, kurus darbina ar minētajām degvielām.
                  
               
                     (6)
                  
                  
                     Attiecībā uz E85, ņemot vērā tā ierobežoto pieejamību Savienības tirgū kopumā, šo degvielu CO2 emisijas ietaupījumu noteikšanas metodikā nevajadzētu nošķirt no benzīna.
                  
               
                     (7)
                  
                  
                     Tāpēc Īstenošanas lēmums (ES) 2016/587 būtu attiecīgi jāgroza,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmumu (ES) 2016/587 groza šādi:
            
                        1)
                     
                     
                        lēmuma 2. panta 1. punktu groza šādi:
                        
                                    a)
                                 
                                 
                                    ievadfrāzi aizstāj ar šādu:
                                    
                                       “1.   Ražotājs var pieteikties uz tādu CO2 emisijas ietaupījumu sertifikāciju, ko dod viena vai vairākas LED ārējā apgaismojuma sistēmas, kuras paredzēts izmantot ar iekšdedzes motoru aprīkotos M1 kategorijas transportlīdzekļos vai M1 kategorijas hibrīdelektriskos transportlīdzekļos bez ārējas uzlādes (NOVC-HEV), kuri atbilst Apvienoto Nāciju Organizācijas Eiropas Ekonomikas komisijas Noteikumu Nr. 101 8. pielikuma 5.3.2. punkta 3) apakšpunktam, ieskaitot transportlīdzekļus, kuri papildus benzīnam vai dīzeļdegvielai spēj darboties ar sašķidrināto naftas gāzi (LPG), saspiesto dabasgāzi (CNG) vai E85 degvielu vai minēto degvielu kombināciju, ja transportlīdzekļos ir uzstādīta viena šāda LED apgaismes ierīce vai to kombinācija:”;
                                    
                                 
                              
                                    b)
                                 
                                 
                                    otrajā daļā atsauci uz 9. panta 1. punktu aizstāj ar “9. panta 1. punkta a) apakšpunktā”;
                                 
                              
                  
                        2)
                     
                     
                        lēmuma 3. pantam pievieno šādu 3. un 4. punktu:
                        
                           “3.   Ja efektīvā ārējā LED apgaismes ierīce ir uzstādīta divu degvielu vai maināmas degvielas transportlīdzeklī, apstiprinātāja iestāde CO2 emisiju ietaupījumus reģistrē šādi:
                           
                                       a)
                                    
                                    
                                       divu degvielu transportlīdzeklim, kuru darbina ar benzīnu un gāzveida degvielu, reģistrē CO2 emisiju ietaupījumus attiecībā uz LPG vai CNG;
                                    
                                 
                                       b)
                                    
                                    
                                       maināmas degvielas transportlīdzeklim, ko darbina ar benzīnu un E85 degvielu, reģistrē CO2 emisiju ietaupījumus attiecībā uz benzīnu.
                                    
                                 
                        
                           4.   Sertificētos CO2 emisijas ietaupījumus, kas reģistrēti ar atsauci uz ekoinovācijas kodu Nr. 19, ražotāju vidējo īpatnējo emisiju aprēķināšanā var ņemt vērā tikai līdz 2020. gada 31. decembrim.”;
                        
                     
                  
                        3)
                     
                     
                        lēmuma pielikumu groza šādi:
                        
                                    a)
                                 
                                 
                                    pielikuma 2. punktu groza šādi:
                                    
                                                i)
                                             
                                             
                                                ierakstu CF aizstāj ar šādu:
                                                “CF – pārrēķina koeficients, kā noteikts 3. tabulā”;
                                             
                                          
                                                ii)
                                             
                                             
                                                ierakstu VPe aizstāj ar šādu:
                                                “VPe – lietderīgās jaudas patēriņš, kā noteikts 2. tabulā”;
                                             
                                          
                              
                                    b)
                                 
                                 
                                    pielikuma 6. punktā ierakstu VPe, ieskaitot 2. tabulu, un ierakstu CF, ieskaitot 3. tabulu, aizstāj ar šādiem:
                                    “VPe: lietderīgās jaudas patēriņš, kā noteikts 2. tabulā.
                                    
                                       2. tabula
                                    
                                    
                                       Lietderīgās jaudas patēriņš
                                    
                                    
                                                Motora veids
                                             
                                             
                                                Lietderīgās jaudas patēriņš (Vpe) (l/kWh)
                                             
                                          
                                                Benzīna/E85 motors
                                             
                                             
                                                0,264
                                             
                                          
                                                Benzīna/E85 motors ar turbopūti
                                             
                                             
                                                0,280
                                             
                                          
                                                Dīzeļmotors
                                             
                                             
                                                0,220
                                             
                                          
                                                
                                                   LPG motors
                                             
                                             
                                                0,342
                                             
                                          
                                                
                                                   LPG motors ar turbopūti
                                             
                                             
                                                0,363
                                             
                                          
                                                 
                                             
                                             
                                                Lietderīgās jaudas patēriņš (Vpe) (m3/kWh)
                                             
                                          
                                                
                                                   CNG (G20) motors
                                             
                                             
                                                0,259
                                             
                                          
                                                
                                                   CNG (G20) motors ar turbopūti
                                             
                                             
                                                0,275
                                             
                                          CF: pārrēķina koeficients, kā noteikts 3. tabulā
                                    
                                       3. tabula
                                    
                                    
                                       Degvielas pārrēķina koeficients (CF)
                                    
                                    
                                                Degvielas veids
                                             
                                             
                                                Pārrēķina koeficients (CF) (g CO2/l)
                                             
                                          
                                                Benzīns/E85
                                             
                                             
                                                2 330 
                                             
                                          
                                                Dīzeļdegviela
                                             
                                             
                                                2 640 
                                             
                                          
                                                LPG
                                             
                                             
                                                1 629 
                                             
                                          
                                                 
                                             
                                             
                                                Pārrēķina koeficients (CF) (g CO2/m3)
                                             
                                          
                                                
                                                   CNG (G20)
                                             
                                             
                                                1 795 ”.
                                             
                                          
                              
                  
         
            2. pants
            Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2020. gada 6. augustā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 111, 25.4.2019., 13. lpp.
         
         
            (2)  Komisijas Īstenošanas regula (ES) Nr. 725/2011 (2011. gada 25. jūlijs), ar ko izveido procedūru inovatīvu tehnoloģiju apstiprināšanai un sertificēšanai, lai samazinātu CO2 emisijas no vieglajiem automobiļiem saskaņā ar Eiropas Parlamenta un Padomes Regulu (EK) Nr. 443/2009 (OV L 194, 26.7.2011., 19. lpp.).
         
            (3)  Komisijas Īstenošanas lēmums (ES) 2016/587 (2016. gada 14. aprīlis) par tehnoloģijas, ko izmanto efektīvā gaismas diožu ārējā apgaismojumā, apstiprināšanu par inovatīvu tehnoloģiju vieglo automobiļu CO2 emisiju samazināšanai saskaņā ar Eiropas Parlamenta un Padomes Regulu (EK) Nr. 443/2009 (OV L 101, 16.4.2016., 17. lpp.).
         
            (4)  Eiropas Parlamenta un Padomes Regula (EK) Nr. 443/2009 (2009. gada 23. aprīlis), ar ko, īstenojot daļu no Kopienas integrētās pieejas CO2 emisiju samazināšanai no vieglajiem transportlīdzekļiem, nosaka emisijas standartus jauniem vieglajiem automobiļiem (OV L 140, 5.6.2009., 1. lpp.).
         
            (5)  Eiropas Parlamenta un Padomes Regula (ES) Nr. 510/2011 (2011. gada 11. maijs) par emisiju standartu noteikšanu jauniem vieglajiem kravas automobiļiem saistībā ar Savienības integrēto pieeju vieglo transportlīdzekļu CO2 emisiju samazināšanai (OV L 145, 31.5.2011., 1. lpp.).
         
            (6)  https://circabc.europa.eu/sd/a/a19b42c8-8e87-4b24-a78b-9b70760f82a9/July%202018%20Technical%20Guidelines.pdf